Zbog zabrane izvoza u Rusiju proizvođači mandarina iz doline Neretve nalaze se u izuzetno teškoj situaciji. Preko Facebooka je pokrenuta inicijativa kojom im se želi pomoći. Inicijativa organizira dostavu neretvanskih mandarina direktno od proizvođača na vaš kućni prag, po cijeni od tri kuna, u sve krajeve Hrvatske. Minimalna količina narudžbe je pet kilograma.

"Pomoći ćemo neretvanskim proizvođačima da prodaju mandarine, a svim ostalim ljudima u Hrvatskoj da mandarine kupe jeftinije no ikad - bez posrednika", pojašnjava inicijativa te poziva da se uključite u akciju preko Facebook stranice "Neretvanske mandarine na Vaš kućni prag po 3 kn izravno od proizvođača" te da pozovete što prije što više ljudi da učine isto.